b'\n_START_ARTICLE_\nLilyPond\n_START_SECTION_\nHistoria ja julkaisut\n_START_PARAGRAPH_\nLilyPond on syntynyt 1.8.1997 Jan \'Janneke\' Nieuwenhuizen\'in ja Han-Wen \'Wendy\' Nienhuys\'in tytt\xc3\xa4ren\xc3\xa4. Syntym\xc3\xa4paino oli 345 ktavua. Ensimm\xc3\xa4isen julkaisun numero oli 0.1._NEWLINE_LilyPondista on nykyisin kaksi sarjaa julkaisuja: Vakaat ja kehitysjulkaisut. Vakaassa julkaisussa toinen numero on parillinen kuten esimerkiksi 2.14, 2.16 ja 2.18. Kehitysjulkaisuissa toinen numero on pariton kuten esimerkiksi 2.11, 2.13 ja 2.15. Nykyinen vakaa julkaisu on 2.18.2 ja kehitysjulkaisu 2.19.80.\n_START_SECTION_\nLilyPondin k\xc3\xa4ytt\xc3\xb6\n_START_PARAGRAPH_\nLilypondin perusk\xc3\xa4ytt\xc3\xb6 tapahtuu komentoikkunassa. Kirjoitetaan ensin tekstitiedosto, joka teksti sis\xc3\xa4lt\xc3\xa4\xc3\xa4 ohjeet s\xc3\xa4vellyksen kirjoittamiseksi. Tekstitiedosto kirjoitetaan jollain tekstieditorilla. Tekstink\xc3\xa4sittelyohjelmia kuten Word ei t\xc3\xa4ss\xc3\xa4 voi k\xc3\xa4ytt\xc3\xa4\xc3\xa4. Tekstitiedoston p\xc3\xa4\xc3\xa4tteen\xc3\xa4 tulee olla .ly, esimerkiksi ukkonooa.ly. Seuraavassa on esimerkki yksinkertaisen kappaleen tekstitiedostosta._NEWLINE_\\version "2.18.2"_NEWLINE_\\language "suomi"_NEWLINE_\\header {_NEWLINE_title = "Ukko Nooa"_NEWLINE_composer = "S\xc3\xa4velm\xc3\xa4n alkuper\xc3\xa4 tuntematon"_NEWLINE_}_NEWLINE_melodia = \\new Voice{_NEWLINE_\\time 2/4_NEWLINE_\\key c_NEWLINE_\\major_NEWLINE__NEWLINE_c\'8c\'c\'e\'|d\'8d\'d\'f\'|e\'8e\'d\'d\'|c\'4r4_NEWLINE_e\'8e\'e\'e\'|g\'4f\'|d\'8d\'d\'d\'|f\'4e\'_NEWLINE_c\'8c\'c\'e\'|d\'8d\'d\'f\'|e\'8e\'d\'d\'|c\'2_NEWLINE_\\bar"|."_NEWLINE__NEWLINE_}\\score{_NEWLINE_\\new Staff<<\\melodia>>_NEWLINE_\\layout {}_NEWLINE_\\midi {}}_NEWLINE_Kun tekstitiedosto on tallennettu ja varustettu .ly-p\xc3\xa4\xc3\xa4tteell\xc3\xa4 se ajetaan LilyPond-ohjelmalla. Esimerkiksi Debianissa t\xc3\xa4m\xc3\xa4 tapahtuu yksinkertaisesti seuraavasti._NEWLINE_k\xc3\xa4ytt\xc3\xa4j\xc3\xa4@debian8:~/Musiikki$ lilypond ukkonooa.ly_NEWLINE_Ohjelma tulostaa komentoikkunaan joko virhelistan (hyvin todenn\xc3\xa4k\xc3\xb6ist\xc3\xa4) tai sitten ilmoittaa ett\xc3\xa4 on onnistuneesti luonut nuottisivun. Mik\xc3\xa4li tuli pitk\xc3\xa4 virhelista on palattava tekstieditoriin korjaamaan virheet ja yritett\xc3\xa4v\xc3\xa4 uudestaan. Jos virheit\xc3\xa4 ei ole, ohjelma luo PDF-tiedoston. T\xc3\xa4m\xc3\xa4 nimet\xc3\xa4\xc3\xa4n oletusarvoisesti alkuper\xc3\xa4isen tekstitiedoston mukaan eli esimerkiksi ukkonooa.pdf. Mik\xc3\xa4li on haluttu my\xc3\xb6s \xc3\xa4\xc3\xa4nitiedosto niin se nimet\xc3\xa4\xc3\xa4n vastaavasti ukkonooa.midi. LilyPond tallentaa luomansa tiedostot siihen hakemistoon miss\xc3\xa4 ohjelma ajetaan. Siis t\xc3\xa4ss\xc3\xa4 esimerkiss\xc3\xa4 hakemistoon ~/Musiikki._NEWLINE_Edellisen esimerkin mukainen nuotti n\xc3\xa4ytt\xc3\xa4\xc3\xa4 seuraavalta._NEWLINE_Ja kuulostaa seuraavalta:_NEWLINE_Ukko Nooa\n_START_SECTION_\nLilyPondin k\xc3\xa4ytt\xc3\xb6ohjeet\n_START_PARAGRAPH_\nLilypond yhteis\xc3\xb6 tarjoaa vapaasti k\xc3\xa4ytett\xc3\xa4v\xc3\xa4ksi kattavat ohjeet ohjelman k\xc3\xa4ytt\xc3\xa4miseksi. K\xc3\xa4ytt\xc3\xb6ohjeita on saatavissa tavallisesti kolmessa muodossa: Usealle sivulle jaetut HTML-ohjeet, yhden sivun HTML-ohjeet ja PDF-ohjeet. Usealle sivulle jaettuja HTML-ohjeita on k\xc3\xa4tev\xc3\xa4 k\xc3\xa4ytt\xc3\xa4\xc3\xa4 suoraan selaimella verkkoyhteyden kautta. Yhden sivun HTML-ohjeet sis\xc3\xa4lt\xc3\xa4v\xc3\xa4t aina koko aineiston yhdell\xc3\xa4 sivulla. Niiden k\xc3\xa4ytt\xc3\xb6 voi olla hankalaa, koska jotkut ohjeet ovat todella laajoja. PDF-ohjeet on ladattavissa omalle koneelle ja niit\xc3\xa4 voidaan k\xc3\xa4ytt\xc3\xa4\xc3\xa4 ilman verkkoyhteytt\xc3\xa4.\n_START_SECTION_\nLilyPondin hankkiminen\n_START_PARAGRAPH_\nOhjelma on ladattavissa omalle koneelle muun muassa ohjelmaa yll\xc3\xa4pit\xc3\xa4v\xc3\xa4n yhteis\xc3\xb6n sivuilta. Linux-koneille ohjelman saa helpoiten ladattua oman jakeluversionsa pakettivarastosta. Koska kysymyksess\xc3\xa4 on avoimen l\xc3\xa4hdekoodin ohjelma on se saatavissa my\xc3\xb6s l\xc3\xa4hdekoodina. L\xc3\xa4hdekoodin voi halutessaan k\xc3\xa4\xc3\xa4nt\xc3\xa4\xc3\xa4 itse ja asentaa sen omalle koneelle.'